ai4bharat/Pralekha huggingface dataset:
निर्वाचन आयोग
6 स्थानीय प्राधिकृत क्षेत्रों से महाराष्ट्र राज्य विधान परिषद के लिये द्विवार्षिक चुनाव एवं आंध्र प्रदेश राज्य विधान परिषद के चित्तूर स्थानीय प्राधिकृत क्षेत्र के लिये उप-चुनाव के संबंध में
आयोग ने निम्नलिखित स्थानीय प्राधिकृत क्षेत्रों से महाराष्ट्र राज्य विधान परिषद के लिये द्विवार्षिक चुनाव एवं आंध्र प्रदेश राज्य विधान परिषद के चित्तूर स्थानीय प्राधिकृत क्षेत्र के लिये निम्नलिखित कार्यक्रम के तहत चुनाव कराने का निर्णय लिया है। -
|
|
कार्यक्रम
|
|
|
|
दिनांक एवं दिवस
|
|
1
|
|
अधिसूचना की घोषणा
|
|
:
|
|
26 अप्रैल, 2018 
|
|
2
|
|
नामांकन कि लिये अंतिम तिथि
|
|
:
|
|
3 मई, 2018 
|
|
3
|
|
नामांकनों की जांच
|
|
:
|
|
4 मई, 2018 
|
|
4
|
|
नामांकन वापस लेने की अंतिम तारीख
|
|
:
|
|
7 मई, 2018 
|
|
5
|
|
मतदान का दिन
|
|
:
|
|
21 मई, 2018 
|
|
6
|
|
मतदान का समय
|
|
:
|
|
8.00 ए.एम. to 4.00 पी.एम.
|
|
7
|
|
मतगणना
|
|
:
|
|
24 मई, 2018 
|
|
8
|
|
तिथि जिसके पहले चुनाव की प्रक्रिया को पूरा किया जाना है।
|
|
:
|
|
29 मई, 2018 
महाराष्ट्र राज्य विधान परिषद के स्थानीय प्राधिकृत क्षेत्र के 6 सदस्यों का कार्यकाल 31 मई 2018 एवं 21 जून 2018 को समाप्त हो रहा है, इसका ब्योरा निम्नलिखित है।
|
|
क्रम संख्या
|
|
सदस्य का नाम
|
|
स्थानीय प्राधिकृत क्षेत्र का नाम
|
|
कार्यकाल समाप्त होने की तिथि
|
|
1.
|
|
अनिल दत्तात्रेय तटकरे
|
|
रायगढ़-रत्नागिरि-सिंधुदुर्ग
|
|
31.05.2018
|
|
2.
|
|
जाधव जयवंतराव पुंडलीकराव
|
|
नाशिक
|
|
21.06.2018
|
|
3.
|
|
भांगदीय मितेश गोटुलाल
|
|
वर्धा-चंद्रपुर-गढ़चिरौली
|
|
|
|
4.
|
|
अब्दुल्लाह ख़ान ए. लतीफ ख़ान दुर्रानी
|
|
परभनी-हिंगोली
|
|
5.
|
|
प्रवीण रामचंद्रजी पोटे
|
|
अमरावती
|
|
6.
|
|
देशमुख दिलीपराव दगदोजीराव
|
|
उस्मानाबाद-लातूर-बीड
आंध्र प्रदेश विधान परिषद में एक आकस्मिक स्थान रिक्त हो गया है। इस का विवरण निम्नवत है।
|
|
क्रम संख्या
|
|
सदस्य का नाम
|
|
क्षेत्र का नाम
|
|
कार्यकाल समापन की तिथि
|
|
टिप्पणी
|
|
1
|
|
गली मुद्दुकृष्णम्मा नायडु
|
|
चित्तूर स्थानीय प्राधिकृत क्षेत्र
|
|
11.08.2021
|
|
07.02.2018को निधन
उपरोक्त स्थानीय प्राधिकृत क्षेत्रों से निर्वाचित होने वाले विधान परिषद के सदस्यों का कार्यकाल माननीय सर्वोच्च न्यायालय में दाखिल विशेष अनुमति याचिका संख्या एसएलपी  17123/2015  में होने वाले निर्णय के अनुसार तय होगा।
5. आदर्श चुनाव आचार संहिता तत्काल प्रभाव से लागू हो जायेगी। ज्यादा जानकारी के लिये चुनाव आयोग की बेबसाइट के निम्नलिखित लिंक पर क्लिक करें।
http://eci.nic.in/eci_main1/current/MCC_26122016.pdf….
युवा कार्यक्रम एवं खेल मंत्रालय
श्री अनुराग सिंह ठाकुर ने आज नई दिल्ली में शंघाई सहयोग संगठन  युवा परिषद की 16वीं बैठक का उद्घाटन किया
भारत गणराज्य की अध्यक्षता में आज नई दिल्ली में शंघाई सहयोग संगठन  युवा परिषद की 16वीं बैठक, दोहरे माध्यम  में आयोजित की गई। केंद्रीय युवा कार्यक्रम और खेल मंत्री श्री अनुराग सिंह ठाकुर ने एससीओ युवा परिषद की बैठक का उद्घाटन किया। युवा कार्यक्रम विभाग की सचिव सुश्री मीता राजीवलोचन ने मुख्य अतिथि और एससीओ सदस्य देशों के सभी प्रतिनिधियों का स्वागत किया।
भारत सरकार के युवा कार्यक्रम विभाग के संयुक्त सचिव श्री नितेश कुमार मिश्रा ने बैठक की अध्यक्षता की। बैठक के दौरान विभिन्न पक्षों ने 2022-2023 में एससीओ युवा परिषद के राष्ट्रीय अंगों की गतिविधियों की जानकारी साझा की। 13 मार्च, 2023 को वर्चुअल मोड में "प्रभावी सामुदायिक विकास गतिविधियां" विषय पर आयोजित एससीओ युवा सम्मेलन की रिपोर्ट को सभी एससीओ सदस्य देशों की जानकारी के लिए वितरित किया गया।
पक्षों ने सम्मेलन के दौरान हुई चर्चा में एससीओ सदस्य देशों के युवा प्रतिनिधियों द्वारा दिखाई गई उच्च स्तरीय भागीदारी और रुचि को रेखांकित किया। पक्षों ने समाज की भलाई के लिए सामुदायिक विकास गतिविधियों में शामिल होने के प्रति युवा प्रतिनिधियों द्वारा दिखाए गए भरोसेमंद उत्साह को भी रेखांकित किया।
पक्षों ने इस अवधि के दौरान भारत गणराज्य से एससीओ युवा परिषद के राष्ट्रीय अंग के काम की बहुत सराहना की और नई दिल्ली में एससीओ युवा सम्मेलन और एससीओ युवा परिषद की बैठक के आतिथ्य और उच्च स्तरीय आयोजन के लिए भारतीय पक्ष का आभार व्यक्त किया। .
प्रोटोकॉल पर 14 मार्च, 2023 को नई दिल्ली में रूसी और चीनी भाषाओं की आठ प्रतियों पर हस्ताक्षर किए गए थे।
एससीओ एक स्थायी अंतर-सरकारी संगठन है, जिसे 2001 में स्थापित किया गया था। एससीओ के आठ सदस्य देश हैं; भारत, कजाकिस्तान, चीन, किर्गिस्तान, पाकिस्तान, रूस, ताजिकिस्तान और उज्बेकिस्तान। भारत 9 जून, 2017 को एससीओ का पूर्ण सदस्य बन गया था। चार पर्यवेक्षक देश हैं - अफगानिस्तान, बेलारूस, ईरान और मंगोलिया। चीनी और रूसी, एससीओ की आधिकारिक कामकाजी भाषाएं हैं।
आयुष
श्रीपद नाईक ने गाजियाबाद में राष्ट्रीय यूनानी चिकित्सा संस्थान की आधारशिला रखी
केन्द्रीय आयुष  श्री श्रीपद येसो नाईक ने आज गाजियाबाद में राष्ट्रीय यूनानी चिकिस्ता संस्थान  की आधारशिला रखी। इस अवसर पर केन्द्रीय विदेश राज्य मंत्री जनरल वी.के. सिंह भी उपस्थित थे।
श्री नाईक ने इस अवसर पर बताया कि आयुष मंत्रालय गाजियाबाद में एनआईयूएम की स्थापना यूनानी चिकित्सा और आयुष की अन्य प्रणालियों के जरिए गुणवत्तायुक्त चिकित्सा शिक्षा, अनुसंधान और स्वास्थ्य सेवाओं को बढ़ावा देने की अपनी प्रतिबद्धता के तहत कर रहा है। उन्होंने बताया कि 300 करोड़ रुपये की लागत से दस एकड़ क्षेत्र में बनाया जा रहा यह संस्थान उत्तर भारत में यूनानी चिकित्सा का एक सबसे बड़ा संस्थान होगा। इसमें 200 बिस्तरों वाला अस्पताल होगा तथा गुणवत्तापूर्ण अनुसंधान और स्नातकोत्तर तथा पीएचडी स्तरों पर शिक्षा की सुविधा भी होगी।
जनरल वी.के. सिंह ने संस्थान खोलने के लिए गाजियाबाद का चयन करने पर आयुष मंत्रालय का आभार जताया। यूनानी चिकित्सा प्रणाली पर बोलते हुए श्री सिंह ने कहा कि यह चिकित्सा प्रणाली विभिन्न रोगों सहित खासतौर से चर्म रोगों के इलाज में बेहद कारगर है।
इससे पूर्व अपने स्वागत भाषण में आयुष मंत्रालय में सचिव वैद्य राजेश कोटेचा ने कहा कि आयुष प्रणाली के विकास और प्रोत्साहन के लिए सूचना प्रौद्योगिकी का भरपूर इस्तेमाल करके उन्होंने ‘नमस्ते पोर्टल’ और ‘ए-एचआईएमएस’ जैसी पहल की है। उन्होंने कहा कि आयुष मंत्रालय गाजियाबाद के एनआईयूएम को यूनानी चिकित्सा के क्षेत्र में एक विश्व स्तरीय संस्थान बनाने के लिए प्रतिबद्ध है।
इस अवसर पर राज्य सभा सांसद श्री विजयपाल सिंह तोमर, आयुष राज्य मंत्री , श्री धरम सिंह सैनी, उत्तर प्रदेश के राज्य मंत्री श्री अतुल गर्ग, साहिबाबाद के विधायक श्री सुनील कुमार शर्मा, मुरादनगर के विधायक अजीत पाल त्यागी, मोदी नगर की विधायक श्रीमती मंजू शिवाच और आयुष मंत्रालय में अवर सचिव श्री प्रमोद कुमार पाठक सहित कई वरिष्ठ अधिकारी मौजूद थे।
आयुष
आयुष मंत्रालय का स्वच्छता की दिशा में प्रयास पूरे जोरों पर
विशेष अभियान 3.0 के प्रथम सप्ताह में 83 प्रतिशत जन शिकायत अपीलों का निपटारा
आयुष मंत्रालय विशेष अभियान 3.0 के तहत स्वच्छता की दिशा में अपने प्रयास में तेजी से आगे बढ़ रहा है क्योंकि 2 अक्टूबर, 2023 से 6 अक्टूबर 2023 तक जन शिकायतों  से संबंधित 83 प्रतिशत लक्ष्य पहले सप्ताह पूरा कर लिया गया। इसी तरह, इस सप्ताह के दौरान जन शिकायत के तहत 65 प्रतिशत लक्ष्य हासिल कर लिया गया।
इस राष्ट्रव्यापी अभियान के दौरान, आयुष मंत्रालय ने लंबित मामलों की पहचान निम्नलिखित के रूप में की है; अपने प्रारंभिक प्रयासों के हिस्से के रूप में, सांसद के हवाले से 30, संसदीय आश्वासन 17, राज्य सरकार 1, जन शिकायतें 75, पीएमओ के हवाले से 3, सार्वजनिक शिकायत अपील 21, फाइलों का प्रबंधन 305 हैं। इसमें से जन शिकायत अपील और जन शिकायत के क्षेत्र में उल्लेखनीय प्रगति हुई है। चिन्हित 24 जन शिकायत अपीलों में से 20 का निपटारा इस सप्ताह में कर दिया गया है। इसी प्रकार 75 में से 49 जन शिकायतों का निपटारा भी किया जा चुका है। पीएमओ के हवाले से 3 हैं, जिनमें से 2 का निपटारा कर दिया गया। आयुष मंत्रालय विशेष अभियान 3.0 के अन्य सभी लक्ष्यों को पूरा करने के लिए समन्वित तरीके से काम कर रहा है।
विशेष अभियान 3.0 आधिकारिक तौर पर 15 सितंबर 2023 को एक प्रारंभिक चरण के साथ शुरू हुआ, जिसमें देश भर में स्वच्छता लक्ष्यों को निर्धारित करने की मांग की गई थी। इसके बाद अभियान का कार्यान्वयन चरण 2 अक्टूबर को शुरू हुआ। अभियान के दौरान कार्यालयों में स्थान प्रबंधन और कार्यस्थल अनुभव को बढ़ाने पर ध्यान दिया जाएगा। अभियान 3.0 स्वच्छता के उच्चतम मानकों को बनाए रखने और परेशानियों को दूर करने के लिए नवीनतम कदम है।
अभियान के दौरान, मंत्रालय के कार्यालयों के भीतर अव्यवस्था को दूर करने और सौंदर्यीकरण पर विशेष जोर दिया जा रहा है। इन प्रयासों का उद्देश्य कर्मचारियों के काम करने के माहौल और उत्पादकता को बढ़ाना है।
स्वच्छता ही सेवा पखवाड़ा के अंतर्गत, आयुष मंत्रालय ने मंत्रालय के सभी अधिकारियों को स्वच्छ और कचरा मुक्त भारत के महत्व को रेखांकित करते हुए स्वच्छता शपथ दिलाई। मंत्रालय ने सभी वरिष्ठ अधिकारियों को निर्देश दिए हैं कि वे अभियान अवधि के दौरान लक्ष्य हासिल करने के लिए अपने सर्वश्रेष्ठ प्रयास करें। एक समर्पित टीम द्वारा दैनिक प्रगति की निगरानी की जा रही है। संस्थानों, संगठनों, परिषदों ने अपने परिसरों, आस-पड़ोस, सार्वजनिक स्थानों जैसे बस स्टैंड, पार्क, हर्बल गार्डन और यहां तक कि झीलों, तालाबों आदि की सफाई की। वरिष्ठ अधिकारियों और आयुष बिरादरी ने अभियान के एक हिस्से के रूप में आयुष भवन और पड़ोस की सफाई की।
स्वच्छता अभियान की तरह, आयुष मंत्रालय ने भी विभिन्न राज्यों/केन्द्र शासित प्रदेशों, अनुसंधान परिषदों, राष्ट्रीय संस्थानों, अधीनस्थ संगठनों और अन्य वैधानिक निकायों से संबंधित गतिविधियों का निरीक्षण करने का अनुरोध किया है। यहां यह ध्यान देना जरूरी है कि लंबित मामलों के निपटान में पहले के प्रयासों से उल्लेखनीय उपलब्धियां हासिल हुई हैं और मंत्रालय समग्र रैंकिंग में सुधार करने में सक्षम है।
विद्युत मंत्रालय
एनटीपीसी और केमपोलिस इंडिया असम के बोंगाईगांव में बांस आधारित बायो-रिफाइनरी स्थापित करने की संभावनाओं के अध्ययन पर सहयोग करेंगे
परियोजना एनटीपीसी के डीकार्बोनाइजेशन प्रयासों को मजबूती प्रदान करने, रोजगार के अवसर पैदा करने और स्थानीय रूप से उपलब्ध संसाधनों के उपयोग को बढ़ावा देने के लिए है
भारत में बिजली पैदा करने वाली सबसे बड़ी कंपनी एनटीपीसी और फोर्टम समूह की सहयोगी कंपनी और फिनिश बायो-रिफाइनिंग प्रौद्योगिकी प्रदाता कंपनी केमपोलिस इंडिया ने असम के बोंगाईगांव में बैंबू-बेस्ड बायो-रिफाइनरी स्थापित करने की संभावनाओं का अध्ययन करने के लिए एक समझौता ज्ञापन  पर हस्ताक्षर किए हैं। केमपोलिस परियोजना के लिए व्यवहार्यता अध्ययन करने के लिए एनटीपीसी के साथ काम करेगा जो 2जी इथेनॉल, थर्मल पावर प्लांट के लिए बायो-कोल और अन्य मूल्य वर्धित उत्पादों के उत्पादन के लिए बांस का उपयोग करेगा। एमओयू पर पिछले सप्ताह एनटीपीसी के निदेशक-एचआर श्री दिलीप कुमार पटेल, ईआईएल के निदेशक-एचआर श्री अशोक कुमार कालरा और केमपोलिस के अध्यक्ष और सीईओ श्री मार्कस अल्होल्म की उपस्थिति में हस्ताक्षर किए गए थे।
इस प्रस्तावित बायो-रिफाइनरी को एनटीपीसी बोंगाईगाँव पावर प्लांट के साथ एक एकीकरण परियोजना के रूप में स्थापित किया जाना है जहाँ एनटीपीसी की सभी जरूरतों जैसे भाप, बिजली आदि की आपूर्ति पावर प्लांट से की जाएगी और बायो-कोल आंशिक रूप से बायो-रिफाइनरी द्वारा उत्पादित किया जाएगा जिससे पावर प्लांट में कोयले की जगह, प्रभावी रूप से उत्पादन का 5 प्रतिशत ग्रीन एनर्जी में परिवर्तित होगा। यह परियोजना एनटीपीसी के डीकार्बोनाइजेशन प्रयासों को मजबूती प्रदान करेगी, रोजगार के अवसर पैदा करेगी और स्थानीय रूप से उपलब्ध संसाधनों के उपयोग को बढ़ावा देकर एक स्थायी मॉडल का निर्माण करेगी। मैसर्स ईआईएल विस्तृत परियोजना रिपोर्ट तैयार करने के लिए एनटीपीसी के लिए परियोजना सलाहकार है।
जल शक्ति मंत्रालय
तमिलनाडु का पप्पनकुझी गांव अपशिष्ट जल के प्रबंधन का बेहतरीन उदाहरण पेश कर रहा है
रसोईघरों और स्नानघरों से निकलने वाला अपशिष्ट जल जो या तो ओवरफ्लो होता है या फिर किसी जगह ठहर जाता है, पर्यावरण के साथ-साथ सार्वजनिक स्वास्थ्य के लिए भी खतरा बनता है। तमिलनाडु में कांचीपुरम जिले के श्रीपेरुंबुदूर ब्लॉक में पप्पनकुझी ग्राम पंचायत ने अपशिष्ट जल की इस समस्या से निपटने के लिए व्यक्तिगत और सामुदायिक सोक पिट्स यानी पानी सोखने वाले गड्ढों का निर्माण किया है।
पप्पनकुझी ग्राम पंचायत में 254 घरों में 1016 लोगों की आबादी थी। इसमें लगभग 900 मीटर की 13 सड़कें थीं और दो ओवरहेड टैंक थे, जिनमें से प्रत्येक में 30,000 लीटर की क्षमता थी।
पहले, किसी भी व्यावहारिक शोधन प्रक्रिया के अभाव में, ग्रामीण घरों से निकलने वाले पानी को खुले नाले, गलियों, खाली भूमि या जल निकायों में छोड़ा जाता था, जिसके परिणामस्वरूप सतही जल संदूषण, भूमि संदूषण और गंभीर जल जनित रोग फैलते थे।
जिला प्रशासन के सहयोग से 254 में से 93 घरों को मनरेगा के तहत व्यक्तिगत सोक पिट्स तैयार किए गए और 161 घरों को मनरेगा के तहत निर्मित जल निकासी प्रणाली से जोड़ा गया।
सोक पिट, जिसे लीच पिट के रूप में भी जाना जाता है, एक ढका हुआ, झरझरा-दीवार वाला चैंबर है जो पानी को धीरे-धीरे जमीन में सोखने देता है और भूजल स्तर को बनाये रखने में मदद करता है।
इसके अलावा, डिस्पोजल पॉइंट पर 18 और 16 घन मीटर के साथ दो क्षैतिज सोक पिट्स का निर्माण किया गया था और फ़िल्टर किए गए पानी को पेरिया एरी और राजनथंगल एरी के जल निकायों में छोड़ दिया गया।
जल निकासी प्रणालियों के डिस्पोजल पॉइंट पर निर्मित, क्षैतिज सोक पिट्स उच्च भूजल स्तर वाले समूहों के लिए उपयुक्त हैं। इसके बाद शोधित अपशिष्ट जल का उपयोग कृषि कार्यों के लिए किया जा सकता है।
इन पहलों ने पंचायत को ओडीएफ प्लस के रास्ते पर लाकर पंचायत की स्वच्छता में बहुत योगदान दिया है।
संचार एवं सूचना प्रौद्योगिकी मंत्रालय
भारतीय डाक ने कुछ सर्वेक्षणों, प्रश्नोत्तरी के माध्यम से सब्सिडी/पुरस्कार प्रदान करने का दावा करने वाले फर्जी यूआरएल/वेबसाइटों के प्रति आम जनता को सतर्क किया
भारतीय डाक ने हाल के दिनों में ऐसा पाया है कि अनेक यूआरएल/वेबसाइट कुछ सर्वेक्षणों, प्रश्नोत्तरी के माध्यम से छोटे यूआरएल सहित व्हाट्सएप, टेलीग्राम, इंस्टाग्राम जैसे सोशल मीडिया और ईमेल/एसएमएस के माध्यम से सरकारी सब्सिडी प्रदान करने का दावा कर रहे हैं।
हम देश के नागरिकों को सूचित करना चाहते हैं कि भारतीय डाक सर्वेक्षण आदि के आधार पर सब्सिडी, बोनस या पुरस्कार की घोषणा जैसी किसी भी गतिविधि में शामिल नहीं है। इस तरह की अधिसूचना/संदेश/ई-मेल प्राप्त करने वाले लोगों से अनुरोध है कि वे ऐसे फर्जी और नकली संदेश पर विश्वास न करें या इसका उत्तर नहीं या कोई व्यक्तिगत विवरण साझा नहीं करें। यह भी अनुरोध किया जाता है कि किसी भी व्यक्तिगत रूप से पहचान-योग्य जानकारी जैसे जन्म तिथि, खाता संख्या, मोबाइल नंबर, जन्म स्थान और ओटीपी आदि साझा न करें।
भारतीय डाक हालांकि विभिन्न रोकथाम तंत्रों के माध्यम से इन यूआरएल/लिंक्स/वेबसाइटों से बचाव के लिए आवश्यक कार्रवाई कर रहा है। व्यापक तौर पर आम लोगों से एक बार फिर अनुरोध किया जाता है कि वे किसी भी फर्जी / नकली संदेशों / संचार / लिंक पर विश्वास न करें या उनका जवाब न दें।
प्रेस सूचना ब्यूरो  की इंडिया पोस्ट और फैक्ट चेक यूनिट ने इन यूआरएल/वेबसाइटों को सोशल मीडिया के जरिए फर्जी घोषित किया है।
रक्षा मंत्रालय
अंडमान निकोबार कमान में 'आजादी का अमृत महोत्सव' समारोह
प्रमुख बातें:
- अंडमान और निकोबार द्वीप समूह के 50 दूरदराज के द्वीपों पर राष्ट्रगान का गायन और ध्वजारोहण आयोजित
- आईएनएस बाज ने स्वतंत्रता दिवस समारोह में भाग लिया
- एएनसी के 75 सेवा कर्मी विभिन्न कार्यक्रमों में भाग लेंगे
देश की एकमात्र संयुक्त सैन्य कमान अंडमान एवं निकोबार कमान  ने 75वें स्वतंत्रता दिवस को मनाने के लिए अंडमान और निकोबार द्वीप समूह के 50 दूरदराज के द्वीपों में ध्वजारोहण और राष्ट्रगान का आयोजन किया। ध्वजारोहण समारोह दिनांक 13-15 अगस्त, 2021 के बीच कमान के सभी अंगों यानी भारतीय सेना, भारतीय नौसेना, भारतीय वायु सेना और भारतीय तटरक्षक द्वारा आयोजित किया गया था। एंडरसन आइलैंड, क्लाइड आइलैंड, ग्रब आइलैंड, इंटरव्यू आइलैंड, नॉर्थ सिंक आइलैंड, नॉर्थ रीफ आइलैंड, साउथ सिंक आइलैंड और साउथ रीफ आइलैंड पर भी राष्ट्रीय ध्वज फहराया गया।
अंडमान और निकोबार द्वीप समूह से आईएनएस बाज ने स्वतंत्रता दिवस के समारोह में भाग लिया। राष्ट्रीय ध्वज फहराया गया और आईएनएस बाज पर राष्ट्रगान गाया गया जिसमें एएनसी के सभी चार अंगों के 75 सैन्य कर्मियों ने भाग लिया। सैन्य परंपराओं के अनुसार एक संयुक्त सेवा युद्धाभ्यास भी आयोजित किया गया।
शिक्षा मंत्रालय
शिक्षा मंत्रालय ने राष्ट्रीय उपलब्धि सर्वेक्षण  2021 रिपोर्ट जारी की
ग्रामीण और शहरी इलाकों में 720 जिलों के 1.18 लाख स्कूलों से 34 लाख छात्रों ने एनएएस 2021 में हिस्सा लिया
स्कूली शिक्षा और साक्षरता विभाग, शिक्षा मंत्रालय ने आज राष्ट्रीय उपलब्धि सर्वेक्षण , 2021 जारी किया, जो हर तीन साल में तीसरी, पांचवी, आठवीं और दसवीं के छात्रों की सीखने की क्षमता का समग्र विश्लेषण कर देश में स्कूली शिक्षा तंत्र के स्वास्थ्य को जांचता है। यह स्कूली शिक्षा तंत्र के समग्र विश्लेषण को प्रदर्शित करता है। पिछला सर्वेक्षण 2017 में हुआ था।
एनएएस 2021, 12.11.2021 को अखिल भारतीय स्तर पर किया गया था, इसमें शामिल हुए थे  सरकारी स्कूल   सरकारी सहायता प्राप्त स्कूल  निजी स्कूल, जिन्हें सरकारी सहायता उपलब्ध नहीं कराई जाती। कक्षा तीसरी और पांचवी के लिए भाषा, गणित और पर्यावरण विषयों, कक्षा आठवीं के लिए भाषा, गणित, विज्ञान और सामाजिक विज्ञान, कक्षा दसवीं के लिए भाषा, गणित, विज्ञान, सामाजिक विज्ञान और अंग्रेजी विषयों को इस सर्वेक्षण में शामिल किया गया था।
एनएएस 2021 में शहरी और ग्रामीण इलाकों में स्थित 720 जिलों के 1.18 लाख स्कूलों के 34 लाख छात्रों ने हिस्सा लिया था। राष्ट्रीय रिपोर्ट कार्ड को जारी कर, इसे nas.gov.in पर सार्वजनिक भी कर दिया गया है। इससे परिणाम के विश्लेषण और संबंधित स्तर पर उपचारात्मक कोशिशों को बल मिलेगा।
एनएएस 2021 का लक्ष्य शिक्षा तंत्र की कार्यकुशलता के सूचकांक के तौर पर, बच्चों की प्रगति और उनकी सीखने की क्षमता को परखना है, ताकि अलग-अलग स्तरों पर उपचारात्मक कार्रवाई के लिए जरूरी कदम उठाए जा सकें। इससे पढ़ाई में अंतर को खत्म करने और राज्यों व केंद्र शासित प्रदेशों को सीखने के स्तर में विकास के लिेए लघु, मध्य व दीर्घकालीन कदमों के विकास में मदद मिलेगी। साथ ही एनएएस 2021 के आंकड़ों पर आधारित योजना को बनाने में भी सहायता होगी।
एनसीईआरटी द्वारा उपलब्धि परीक्षा को प्रश्नावली;जिसमें छात्र प्रश्नावली, शिक्षक प्रश्नावली और स्कूल प्रश्नावली शामिल थी, के साथ विकसित किया गया और 22 भाषाओं में अनुवादित किया गया। यह राष्ट्रव्यापी सर्वेक्षण सीबीएसई ने एक ही समय में पूरे देश में करवाया था। सर्वे को नेशनल इंफॉर्मेटिक्स सेंटर  द्वारा बनाए गए तकनीकी प्लेटफॉर्म से प्रबंधित किया गया।
कक्षाओं के खत्म होने के समय छात्रों की सीखने की क्षमता को जानने के लिए उनसे ओएमआर आधारित एक उपलब्धि परीक्षा ली गई, जिसमें बहुविकल्पीय सवाल पूछे गए थे। इससे स्कूली शिक्षा के अलग-अलग स्तर पर गहन श्रम और परखे जा चुके विषयों के उपयोग से, छात्रों द्वारा हासिल की गई क्षमता व कुशलता का विश्लेषण किया गया।
यह रिपोर्ट सभी विषयों में किए गए प्रदर्शन पर आधारित है, जिसे लैंगिक , क्षेत्र , स्कूलों के प्रबंधन  व सामाजिक समूहों- एससी , एसटी , अन्य पिछड़ा वर्ग  और सामान्य वर्ग के आधार पर भेद के साथ प्रदर्शित किया गया है।
नवीन एवं नवीकरणीय ऊर्जा मंत्रालय
श्री इंदु शेखर चतुर्वेदी ने नवीन एवं नवीकरणीय ऊर्जा मंत्रालय में सचिव पद का कार्यभार संभाला
श्री इंदु शेखर चतुर्वेदी  ने आज नवीन एवं नवीकरणीय ऊर्जा मंत्रालय में सचिव पद का कार्यभार संभाल लिया। श्री चतुर्वेदी भारतीय प्रशासनिक सेवा के 1987 बैच के झारखंड कैडर से संबद्ध अधिकारी हैं। उन्होंने मंत्रालय में श्री आनंद कुमार का स्थान लिया है, जो पहले ही संस्कृति मंत्रालय में सचिव का पद का कार्यभार ग्रहण कर चुके हैं।
औपचारिक रूप से पदभार ग्रहण करने के बाद श्री चतुर्वेदी ने मंत्रालय के वरिष्ठ अधिकारियों से मुलाकात की और मंत्रालय के कार्यों और उसके समक्ष मौजूद मामलों का जायजा लिया।
इस नियुक्ति से पहले, श्री चतुर्वेदी जलवायु परिवर्तन, पर्यावरण एवं वन मंत्रालय, झारखंड सरकार में अपर मुख्य सचिव और अपर सचिव  पर सेवाएं प्रदान कर रहे थे।
श्री चतुर्वेदी ने आईआईटी कानपुर से इलैक्ट्रीकल इंजीनियरिंग में बी-टैक किया है और हार्वर्ड यूनिवर्सिटी  से अंतर्राष्ट्रीय विकास में स्नातकोत्तर शिक्षा प्राप्त की है। उन्होंने झारखंड सरकार और भारत सरकार में फील्ड एवं नीतिगत स्तर पर विभिन्न पदों पर कार्य किया है। वह प्रधानमंत्री कार्यालय, आर्थिक कार्य विभाग, वित्त मंत्रालय में संयुक्त सचिव या समकक्ष पद पर कार्य किया है। उन्हें योजना आयोग, कृषि मंत्रालय, कार्मिक, लोक शिकायत एवं पेन्शन मंत्रालय जैसे अन्य विभागों में कार्य करने का व्यापक अनुभव है। श्री चतुर्वेदी ने वित्तीय प्रबंधन, सामुदायिक संघटन एवं सहभागितापूर्ण प्रबंधन तकनीकों में भी प्रशिक्षण ग्रहण किया है।
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी कोविड टीकाकरण के तहत अब तक 179.72 करोड़ से अधिक टीके लगाए जा चुके हैं
भारत में सक्रिय मरीजों की संख्या 42,219 है
सक्रिय मामलों की दर 0.10 प्रतिशत है
स्वस्थ होने की वर्तमान दर 98.70 प्रतिशत
बीते चौबीस घंटों में 6,208 लोग स्वस्थ हुए,अब तक स्वस्थ हुए कुल लोगों की संख्या 4,24,26,328 है
पिछले 24 घंटों में 4,194 नए मामले सामने आए
दैनिक सक्रिय मामलों की दर 0.52 प्रतिशत है
साप्ताहिक सक्रिय मामलों की दर 0.55 प्रतिशत है
अब तक 77.68 करोड़ जांच की जा चुकी हैं,बीते चौबीस घंटों में 8,12,365 जांच की गई
राष्ट्रपति सचिवालय
राष्ट्रपति कल सुल्तानपुर लोधी में आयोजित होने वाले गुरु नानक देव जी के 550वें जयंती समारोह में शामिल होंगे
राष्ट्रपति श्री रामनाथ कोविंद शिरोमणि गुरुद्वारा प्रबंधक कमेटी श्री अमृतसर साहिब द्वारा कल सुल्तानपुर लोधी में आयोजित होने वाले गुरु नानक देव जी के 550वें जयंती समारोह में शामिल होने के लिए पंजाब जाएंगे।
राष्ट्रपति सचिवालय
राष्ट्रपति ने स्लोवेनिया में द्विपक्षीय बैठक में भाग लिया; प्रतिनिधिमंडल स्तर की बैठक का नेतृत्व किया
स्लोवेनिया ने आतंकवाद के सभी रूपों की निंदा की; राष्ट्रपति ने भारत की प्रमुख चिंताओं को समझने तथा समर्थन देने के लिए स्लोवेनिया को धन्यवाद दिया
उच्च तकनीक, स्वच्छ प्रौद्योगिकी, रोबोटिक्स और कृत्रिम बुद्धिमत्ता के क्षेत्र में परस्पर सहयोग पर विचार-विमर्श हुआ
भारत और स्लोवेनिया ने 7 समझौतों पर हस्ताक्षर किये; इनमें नदी संरक्षण  भी शामिल
राष्ट्रपति श्री रामनाथ कोविंद आइसलैंड, स्विट्जरलैंड और स्लोवेनिया की अपनी यात्रा के पहले चरण में कल  को ल्युब्ल्याना, स्लोवेनिया पहुंचे। भारत के किसी भी राष्ट्रपति की यह पहली स्लोवेनिया यात्रा है।
राष्ट्रपति आज कांग्रेस स्कवायर पहुंचे, जहां स्लोवेनिया के राष्ट्रपति श्री बोरेत पहौर ने उनकी अगवानी की। राष्ट्रपति का पारंपरिक रूप से स्वागत किया गया। दोनों राष्ट्रपतियों ने युद्ध के पीड़ितों को श्रद्धांजलि अर्पित की।
राष्ट्रपति पहौर के साथ चर्चा के दौरान राष्ट्रपति श्री कोविंद ने कहा कि स्लोवेनिया की यात्रा पर आकर मैं खुश हूं। दोनों राजनेताओं ने विभिन्न क्षेत्रों में द्विपक्षीय सहयोग पर चर्चा की।
राष्ट्रपति श्री कोविंद ने प्रतिनिधिमंडल स्तर की बैठक का नेतृत्व किया। इस अवसर पर राष्ट्रपति ने कहा कि मुझे इस बात की प्रसन्नता है कि भारत और स्लोवेनिया के बीच द्विपक्षीय व्यापार में वृद्धि हो रही है और भारत तथा स्लोवेनिया की कंपनियां व्यापार के लिए नए अवसरों की तलाश कर रही हैं।
राष्ट्रपति श्री कोविंद ने कहा कि भारत का विकास और स्लोवेनिया की प्रौद्योगिकी और विनिर्माण क्षमता एक-दूसरे पूरक हैं। भारत ने 2025 तक 5 ट्रिलियन डॉलर की अर्थव्यवस्था बनने का लक्ष्य निर्धारित किया है। उच्च तकनीक, स्वच्छ प्रौद्योगिकी, रोबोटिक्स और कृत्रिम बुद्धिमत्ता के क्षेत्रों में दोनों देशों के बीच परस्पर सहयोग की अपार संभावनाएं हैं। स्टार्ट-अप और नवाचार क्षेत्र भी अवसर प्रदान करते हैं। स्लोवेनिया ने रक्षा क्षेत्र में विशिष्ट प्रौद्योगिकी विकसित की है। कृत्रिम बुद्धिमत्ता, रक्षा उपकरण और स्वच्छ जल प्रौद्योगिकी में स्लोवेनिया एक अग्रणी राष्ट्र है।
स्लोवेनिया ने संयुक्त राष्ट्र सुरक्षा परिषद में भारत की स्थायी सदस्यता का समर्थन किया है। राष्ट्रपति ने कहा कि भारत स्लोवेनिया के समर्थन को बहुत महत्व देता है। इसके लिए राष्ट्रपति ने स्लोवेनिया के राष्ट्रपति श्री पहौर को धन्यवाद दिया। राष्ट्रपति ने न्यूक्लियर आपूर्तिकर्ता समूह में भारत की सदस्यता के लिए स्लोवेनिया के निरंतर सहयोग की इच्छा व्यक्त की।
राष्ट्रपति ने स्लोवेनिया से अंतर्राष्ट्रीय सौर गठबंधन में शामिल होने का आग्रह किया। राष्ट्रपति ने कहा कि आतंकवाद सबसे बड़ी चुनौतियों में से एक है। सीमापार आतंकवाद जैसी भारत की चिंताओं को समर्थन दिए जाने के लिए राष्ट्रपति ने स्लोवेनिया को धन्यवाद दिया। दोनों पक्ष इस बात से सहमत थे कि आतंकवाद मानवता के खिलाफ सबसे गंभीर चुनौती है और संपूर्ण विश्व को इसे पराजित करने और नष्ट करने के लिए मिलकर कार्य करना चाहिए।
दोनों राष्ट्रपतियों की उपस्थिति में भारत और स्लोवेनिया के बीच निवेश, खेल, संस्कृति, नदी संरक्षण  विज्ञान और प्रौद्योगिकी क्षेत्रों से संबंधित 7 समझौतों पर हस्ताक्षर किए गए।
राष्ट्रपति श्री कोविंद ने स्लोवेनिया के प्रधानमंत्री श्री मार्जन सारेक से भी मुलाकात की। बातचीत के दौरान दोनों राजनेताओं ने द्विपक्षीय और वैश्विक मुद्दों पर चर्चा की।
शाम में राष्ट्रपति श्री कोविंद भारत-स्लोवेनिया व्यापार समारोह को संबोधित करेंगे तथा स्लोवेनिया के राष्ट्रपति द्वारा दिए गए रात्रि भोज में शामिल होंगे।
रक्षा मंत्रालय
दो दिवसीय यात्रा पूरी करने के बाद पोत आईएनएस दिल्ली श्रीलंका से रवाना
श्रीलंका के बंदरगाह शहर कोलंबो की दो दिवसीय यात्रा के बाद पोत आईएनएस दिल्ली तीन सितंबर 2023 को कोलंबो से रवाना हुआ।
जहाज के बंदरगाह पर रहने के दौरान, जहाज के चालक दल और श्रीलंका नौसेना  कर्मियों के बीच आपसी हित के विभिन्न विषयों पर कई कार्यक्रम आयोजित किए गए, जिनमें सैनिकों के लिए पारस्परिक प्रशिक्षण कार्यक्रम भी शामिल था। पोत के चालक दल और एसएलएन के कर्मियों द्वारा संयुक्त रूप से क्रो आइलैंड समुद्र तट पर सफाई अभियान चलाया गया। पोत ने 200 से अधिक एनसीसी कैडेटों और वहां आये 500 स्थानीय लोगों के लिए एक परिचय यात्रा का भी आयोजन किया।
आईएनएस दिल्ली के कमांडिंग ऑफिसर ने पश्चिमी नौसेना क्षेत्र  के कमांडर आरएडीएम सुरेश डी सिल्वा के साथ बातचीत की और 1987-91 से आईपीकेएफ ऑपरेशन के दौरान श्रीलंका में अपने प्राणों की आहुति देने वाले भारतीय सैनिकों के सम्मान में आईपीकेएफ स्मारक पर पुष्पांजलि अर्पित की।
मित्र देशों को आवश्यक चिकित्सा सामग्री आपूर्ति प्रदान करने के लिए भारत की 'आरोग्य मैत्री' पहल के हिस्से के रूप में, पोत आईएनएस दिल्ली पर आयोजित एक स्वागत समारोह के दौरान श्रीलंका में भारत के उच्चायुक्त श्री गोपाल बागले ने श्रीलंका संसद के माननीय अध्यक्ष को अत्याधुनिक आरोग्य मैत्री क्यूब भेंट के रुप में दी। इन मेडिकल क्यूब्स को प्रोजेक्ट भीष्म  के तहत स्वदेशी रूप से विकसित किया गया है। माननीय अध्यक्ष के अलावा, स्वागत समारोह में पत्तन, पोत परिवहन और विमानन मंत्री, अटॉर्नी जनरल, रक्षा सचिव और तीनों सेनाओं प्रमुखों सहित कई वरिष्ठ सरकारी अधिकारियों ने भाग लिया।
यह यात्रा पोत आईएनएस दिल्ली और एसएलएन पोत विजयबाहु के बीच कोलंबो के पास समुद्र में एक पैसेज एक्सरसाइज  के साथ संपन्न हुई।